དེ་བས་འདི་དག་ལས་ཀྱང་དུས་རབས་བཅུ་དྲུག་པར་བྲིས་པའི་གཙུག་འཕྲེང་གི་༼མཁས་པའི་དགའ་སྟོན་༽དེ་ཉིད་རྙིང་དྲི་བྲོ་བའི་ནང་དོན་དང་ལུང་ཚིག་སོགས་ཀྱིས་ཕྱུག་རབས་ལ་བརྟགས་ན།དོན་གནད་གཞན་ཞིག་གི་ཁུངས་ཀྱང་ཕྱུང་པ་སྟེ།༼སྦ་བཞེད་༽སོགས་ནི་ལོ་རྒྱུས་དངོས་ཀྱི་ཁ་གཏད་དུ་བསྒྲིགས་པའི་ཟོལ་སྒྲུང་རང་དུ་མངོན་པས་མ་ཚད།ཟོག་གཏམ་དེ་དག་མི་ཁུར་བའི་བོན་བློན་དག་གིས་གཙོས་པའི་བོན་གཤེན་ཇི་སྙེད་ཅིག་ནན་བསྒྱུར་དང་བསྐྲད་སྤྱུགས་དེ་བཞིན་ཆབ་གསོལ་གྱིས་མནར་ཡོད་པའང་དཀྱུས་དོན་ལ་ཟུར་བལྟས་ཀྱིས་མཐོང༌།